STA-STGT ร่วง! รับขึ้น XD วันแรก โบรกหั่นกำไร หวั่นยอดขายถุงมือยางหด
STA-STGT กอดคอร่วง! รับขึ้นเครื่องหมาย XD วันนี้ โบรกลดเป้ากำไรลง คาดยอดขายถุงมือยางอ่อนตัวลงต่อครึ่งปีหลัง
STA-STGT กอดคอร่วง! รับขึ้นเครื่องหมาย XD วันนี้ โบรกลดเป้ากำไรลง คาดยอดขายถุงมือยางอ่อนตัวลงต่อครึ่งปีหลัง
23 ส.ค. 2565

ผู้สื่อข่าวรายงานว่า วันนี้ (23 ส.ค. 65) ณ เวลาปิดตลาดภาคเช้า ราคาหุ้นสองแม่ลูกถุงมือยางปรับตัวลงหนักหลังจากขึ้นเครื่องหมาย XD  โดย บริษัท ศรีตรังแอโกรอินดัสทรี จำกัด (มหาชน) หรือ STA ราคาหุ้นอยู่ที่ระดับ 20.80 บาท ลบไป 1.50 บาท หรือลงไป 6.73% สูงสุดที่ระดับ 21.30 บาท ต่ำสุดที่ระดับ 20.70 บาท ด้วยมูลค่าการซื้อขาย 202.52 ล้านบาท
บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ราคาหุ้นอยู่ที่ระดับ 14.80 บาท ลบไป 0.90 บาท หรือลงไป 5.73% สูงสุดที่ระดับ 15.30 บาท ต่ำสุดที่ระดับ 5.73 บาท ด้วยมูลค่าการซื้อขาย 206.36 ล้านบาท
อย่างไรก็ตามราคาหุ้นอ่อนตัวลงตามทฤษฎีเมื่อวันขึ้นเครื่องหมาย XD ผู้ซื้อหลักทรัพย์ไม่ได้สิทธิรับเงินปันผล ราคาหุ้นมักปรับตัวลงประมาณเงินปันผล โดย STA ประกาศจ่ายปันผลระหว่างกาลโดยให้อัตราการจ่ายเงินปันผลเป็นเงินสด 1 บาทต่อหุ้น โดยวันที่ไม่ได้รับสิทธิปันผล (XD) 23 ส.ค. 65 และวันที่จ่ายปันผล 8 ก.ย. 65
ส่วน STGT ประกาศจ่ายปันผลระหว่างกาลโดยให้อัตราการจ่ายเงินปันผลเป็นเงินสด 0.50 บาทต่อหุ้น โดยวันที่ไม่ได้รับสิทธิปันผล (XD) 23 ส.ค. 65 และวันที่จ่ายปันผล 7 ก.ย. 65
ขณะเดียวกัน บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ ว่าจากประชุมนักวิเคราะห์เมื่อ 11 ส.ค. 65 สำหรับ STA แนวโน้มกำไรครึ่งหลังของปี 2565 ยังอ่อนตัวลงต่อจากธุรกิจถุงมือยางที่ยังไม่ผ่านจุดต่ำสุด เพราะลูกค้ายังมีสต็อกสูง ทำให้ราคาขางถุงมือยังปรับลดลงในไตรมาส 3/65
ส่วนธุรกิจยางธรรมชาติดูสดใสน้อยลง แม้ปริมาณขายของ STA ยังดูแข็งแกร่ง แต่แนวโน้มราคายางชะลอตัว จาก Demand จีนลดลง ทำให้แนวโน้มกำไรฟื้นตัวช้ากว่าที่เคยคาด นำไปสู่การปรับลดกำไรสุทธิปี 65 ลง 30% เป็น 4.1 พันล้านบาท ลดลง 74.1% จากงวดเดียวกันของปีก่อน  และคาดจะกลับมาโตในปี 66 ราว 13.4% จากงวดเดียวกันของปีก่อน จึงปรับลดราคาเป้าหมายปี 65 ลงเป็น 27 บาทจาก 31 บาท (อิง PBV 1 เท่า) และแจ้งจ่ายปันผลงวดครึ่งปีแรก หุ้นละ 1 บาท Yield ครึ่งปี 4.4% และปรับคาแนะนำเป็น “ถือ” จากเดิมเก็งกำไร เพราะในครึ่งหลังปี 65 ไม่มี Catalyst หนุนราคาหุ้น แต่คาด Dividend
ด้านบริษัทหลักทรัพย์ ทรีนีตี้ จำกัด ระบุในบทวิเคราะห์ คงคำแนะนำ “ขาย” STGT ราคาเป้าหมาย 11.50 บาท ที่ปรับลดลงจากสมมติฐานปริมาณขายลดลง โดยแนวโน้มไตรมาส 3/65 ยังอ่อนตัวต่อจากทั้งปริมาณขายและราคาขายที่ยังมีแนวโน้มปรับลดลง
นอกจากนี้ยังปรับประมาณการกำไรสุทธิปี 65-66 ลงเหลือ 2.7 พันล้านบาท และ 2.3 พันล้านบาท โดยปรับประมาณการปริมาณขายลดลง 13-15%